Kanestraum

Kanestraum er ei bygd og et fergested ved Halsafjorden i Tingvoll kommune i Møre og Romsdal.

Fra fergestedet går det ferge over til Halsanaustan i Halsa kommune. Fergestrekningen er en del av europavei 39.

Det har tidligere vært kiosk og butikker på Kanestraum. Kiosken ble lagt ned i 2022/2023 og befant seg nede på fergeleiet. Straumsnes bygdemuseum befinner seg også på Kanestraum.

Herregården Kanestraum (opprinnelig Straum eller Strøm) var frem til 1709 en setegård, altså hjemmet til en adelsmann med fritak for skatt og annet.Terje Bratberg, Kanestrøm i Store norske leksikon.  Det var omkring år 1400 eid av ridder og riksråd Gaute Eriksson (Galtung) som også hadde Nordmøre. Søstra hans giftet seg med en Gunnar Taraldsson Kane, derav navnet Kane, og hvis sønn i 1440 overtok godset. Omkring år 1500 eide den inngifte Peder Griis gården, senere var det Rømer (slekt), Bjelke (slekt) og von Marschkalk. I 1765 ble gården delt opp i østre og vestre.Odd Sørgård, Kanestraum i Norske slott og herregårder.

Referanser

Kategori:Fergesteder i Møre og Romsdal
Kategori:Bosetninger i Tingvoll
Kategori:Herregårder i Norge
Kategori:Gårder i Møre og Romsdal